Το αίτημα που είχε λάβει από τον ΣΥΡΙΖΑ ο Νίκος Παπανδρέου αποκάλυψε στον ΣΚΑΪ.

Μιλώντας για τον Αλέξη Τσίπρα, την πολιτική του και τις συγκρίσεις με τον πατέρα του Ανδρέα Παπανδρέου είπε «Αντιγράφει πολλά από τα συνθήματα του Ανδρέα. Τον έχει σαν είδωλο ο Τσίπρας. Δεν έχω μιλήσει, αλλά τον παρακολουθεί για να αντιγράψει τις επιτυχίες του. Ξέρω ότι πριν τις πρώτες εκλογές ο ΣΥΡΙΖΑ μας ζήτησε όλους τους λόγους του Ανδρέα Παπανδρέου. Σκεφτόμουν να τα δώσω ή να μην τα δώσω. Αλλά τα δώσαμε, θα τα έβρισκε έτσι και αλλιώς κάπου αλλού».

Πάντως, ο Νίκος Παπανδρέου συνέκρινε το ΠΑΣΟΚ με τον ΣΥΡΙΖΑ, δηλώνοντας ότι ο ΣΥΡΙΖΑ συμβιβάστηκε σε ένα εξάμηνο ενώ το ΠΑΣΟΚ πολλά από αυτά που υποσχέθηκε τα υλοποίησε. «Το ΠΑΣΟΚ σε κάποιο βαθμό τυμβωρυχήθηκε» σημείωσε. «Η κυβέρνηση δεν έχει σχέση με το ότι βγήκαμε από το μνημόνιο.Το πρόγραμμα θα το ολοκλήρωνε οποιαδήποτε κυβέρνηση» ανέφερε δε ο κ. Παπανδρέου.